Wikipedia-diskusjon:Ukens artikkel

message: Arkiv for denne siden finnes her.

message: Ukens artikkel skiftes ut hver uke. Følgende kriterier har utviklet seg for hvilke typer artikler som kan være Ukens artikkel.
* Artikkelen SKAL være en Utmerket artikkel, Anbefalt artikkel eller God liste. Artikkelen SKAL IKKE ha vært Ukens artikkel tidligere. Begge disse reglene har vært fraveket 1-2 ganger tidligere, men det er unntak som bekrefter regelen.
Andre kriterier for utvalget er
* En balanse mellom ulike fag og emner; vi har relativt få artikler innenfor naturfag
* En balanse mellom kjønn; vi har relativt få biografier om kvinner 
* En balanse mellom bidragsytere - fordi det kan være motiverende å ha «sin» artikkel som Ukens artikkel
* Oppmerksomhet til aktuelle begivenheter og jubileer
thread_title:  Bruksanvisning - utvalg 

message: Artikkelutdraget består av et redigert utdrag av artikkelens ingress, og skal skrives slik
{{forsidebilde|Jørleif uthaug ca 1970.jpg|Jørleif Uthaugs 100-årsjubileum er 3. august 2011. Bilde fra ca 1970 under arbeid med en jernskulptur|:no:Jørleif Uthaug}}
[[:no:Jørleif Uthaug|Jørleif Uthaug]] (1911-1990) var en norsk billedhugger, maler og tegner. Han er kjent for sine relieffer og materialbilder fra 1950- og 1960-tallet, sveisede jernskulpturer fra 1960-tallet og for store nonfigurative stålskulpturer fra 1970-tallet.
Hans kunstneriske produksjon utviklet seg gjennom flere faser. Relieffene og materialbildene som ble hans gjennombrudd på 1960-tallet bygget på erfaringene fra kunstutdannelsen, malerkunsten og arbeidet med montasjer i reklamebransjen. Senere utviklet han relieffene til rundskulpturer på fasader, og til frittstående abstrakte og figurative skulpturer. Blant hans hovedverk kan regnes den store relieffmontasjen Tromsøveggen (1961) og stålskulpturene Ekspansjon (1977) og Amfitrite, bølgen og havfuglene (1985). [[:no:Jørleif Uthaug|Les mer …]]
Dette gir: 
* Malen  gir riktig format til bildet. Parametre: filnavn; Billedtekst (som synes når pekeren går over bildet); Direktelenke til artikkelen (dvs at du kommer til artikkelen, ikke til bildet, når du klikker på bildet)
* Ingressens opplysninger om født/død komprimeres til årstallene. Hvis datoen er spesiell (f.eks. fordi artikkelemnet har jubileum denne uken), kan det tas med, eller nevnes i billedteksten.
* Utdraget bør være kort og poengtert; en veiledende max-lengde kan være 8-10 linjer når utdraget vises i halv pc-skjermbredde (som ovenfor)
* Utdraget kan ikke inneholde <ref>
* Som hovedregel skal bare artikkeltittelen lenkes. Vi ønsker å sende leseren til den riktige artikkelen
* På grunn av artikkelutvekslingen til nn, da og sv må lenkede ord skrives som [[:no:tegner|tegner]]
* Utdraget begynner med artikkeltittelen i Fet tekst, og avsluttes med artikkeltittelen i Kursiv skjult som Les mer…, slik: [[:no:Jørleif Uthaug|► Les mer her.]]
* Når artikkelen har vært på forsiden, skal malen {{utvalgt artikkel|31|2011}} settes på artikkelens diskusjonsside med riktig ukenummer og årstall
thread_title:  Bruksanvisning - oppsett 

message: I løpet av ei uke viser vi tre ulike «Ukens artikkel» fra nynorsk, dansk og svensk wikipedia, sammen med vår egen ukens artikkel. Disse hentes fra de tilsvarende sidene på nn, da og sv; jfr lenkene på siden Wikipedia:Ukens artikkel. 
Bokmål, nynorsk og dansk bruker hver sin versjon av , og disse er satt opp til å kunne utveksles, så det er ikke nødvendig å gjøre noen endringer i bildevisningen. Svensk bruker en egen mal for å formatere forside-bolken, men også denne er satt opp til å fungere på bokmål, dansk og nynorsk, så heller ikke her er det nødvendig å gjøre noen endringer. 
I artikkelutdragene fra sv/da/nn skal alle lenkede ord peke til vertsspråkets wiki, og derfor må alle lenkede ord skrives som [[:no:tegner|tegner]] el.l.
Når du først har laget ukens sammendrag, er det bare en bitte liten ekstrajobb å sørge for at den også blir lagt inn på nn/sv/da i de riktige boksene. Gjør det til en god vane.
thread_title:  Bruksanvisning - import og eksport 

message: Trenger det være 3 uker på rad med artikler om Eurovision Song Contest ? Dette er en kraftig overdrivelse. Det holder med 1 Ezzex (diskusjon) 22. apr. 2024 kl. 12:06 (CEST)
thread_title:  3 uker på rad med samme tema ?